ঘন কুয়াশার বলি একই পরিবারের ৪ জন, পঞ্জাবে দুর্ঘটনা

ওয়েবডেস্ক- কনকনে ঠান্ডায় কাঁপছে গোটা উত্তর ভারতের (North India) একাধিক রাজ্য। কুয়াশায় (Fog) ঢেকেছে চারদিক। দৃশ্যমানতার (Visibility) অভাবে দুর্ঘটনা ঘটল পঞ্জাবের (Punjab)। হোসিয়ারপুরে (Hoshiarpur) সড়কপথে গাড়ি ও বাসের সংঘর্ষে মৃত্যু একই পরিবারের চারজনের, জীবিত একজন।

পুলিশ সূত্রে খবর, শনিবার ভোরে পঞ্জাবের হোসিয়ারপুরের দাসুয়া রোডে পাঞ্জাব রোডওয়েজের একটি বাসে্র সঙ্গে গাড়ির সংঘর্ষে হিমাচল প্রদেশের একই পরিবারের অন্তত চার সদস্য নিহত হয়েছেন।

পুলিশ জানিয়েছে, ঘন কুয়াশার কারণে এই দুর্ঘটনা বলেই অনুমান। নিহতরা হলেন- হরনাম সিংয়ের ছেলে সুখবিন্দর সিং (৪৫), দেশরাজের ছেলে সুশীল কুমার (৪৬), মহেন্দ্র কুমারের ছেলে ব্রিজ কুমার (৩৮) এবং গুরপাল সিংয়ের ছেলে অরুণ কুমার (৪৫)। আহত যুবক অমিত কুমার, দুর্ঘটনা থেকে বেঁচে যাওয়া একমাত্র ব্যক্তি। পুলিশের সাথে কথা বলতে গিয়ে অমিত জানান যে পাঁচজনই নিকটাত্মীয় এবং একই পরিবারের সদস্য। “নিহত ব্যক্তি আমাকে অমৃতসর বিমানবন্দরে নামিয়ে দিতে এসেছিলেন কারণ আমার বিদেশ ভ্রমণের কথা ছিল। অমিত জানিয়েছেন, ভোর সাড়ে ৪ টে’র দিতে তারা সকলে গ্রাম থেকে রওনা দেন। খুব কুয়াশা ছিল, কিছু দেখা যাচ্ছিল না। আমি গাড়ির সামনে আসনে ছিলাম, ঘুমিয়ে পড়েছিলাম। হঠাৎ করে একটা রোডওয়ে বাস সামনে চলে আসে। তার পর আর কিছু মনে নেই’।

আরও পড়ুন- AI দিয়ে ভয়েস-ক্লোনিং স্ক্যাম! রাতারাতি ফাঁকা স্কুলশিক্ষিকার অ্যাকাউন্ট

তিনি আরও জানান, নিহতদের মধ্যে তিনজন পিছনের সিটে বসে ছিলেন, আর একজন গাড়ি চালাচ্ছিলেন। সিনিয়র পুলিশ কর্মকর্তা বারিন্দর কুমার বলেন, প্রাথমিক তথ্য অনুযায়ী ঘন কুয়াশার কারণে দৃশ্যমানতা কম থাকার কারণে দুর্ঘটনাটি ঘটেছে। গাড়িতে পাঁচজন ছিলেন। তাদের মধ্যে চারজন ঘটনাস্থলেই মারা যান, এবং একজন আহত হন। দুর্ঘটনার সঠিক কারণ এখনও স্পষ্ট নয়।”আমরা একটি মামলা দায়ের করেছি, এবং দুর্ঘটনার কারণ নির্ধারণের জন্য আরও তদন্ত চলছে,” তিনি আরও বলেন।